《寄张子安 其一》
宋代·李正民

縠水分襟十五秋，此身萍梗任飘浮。久栖孤馆为真隐，未访名山作胜游。

醉里周郎曾度曲，闲中庾信祗添愁。西风起我江湖兴，拟把兰桡上钓舟。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。